[{"text_idx": "#000005", "text": "Ma\u0308ng mille avastasin poolkogemata, kuid na\u0308htu to\u0303ttu eirasin iseendale kehtestatud reeglit ning tegin eeltellimuse paar na\u0308dalat enne ma\u0308ngu mu\u0308u\u0308gile tulekut."}, {"text_idx": "#000006", "text": "Tegemist on kolmanda isiku perspektiivist na\u0308htava action ma\u0308nguga kus olemas ka tegelaskuju progresseerumise su\u0308steem (kirjeldatud kui RPG elementi, kuid ta\u0308iesti lineaarne ja ilma valikuteta). Shadow of Mordor\u2019i tegevus leiab aset J. R. J. Tolkieni sulest tuntud Keskmaal, ta\u0308psemalt Mordoris. Ma\u0308ngijana kehastud Talioni rolli, Musta Va\u0308ravat valvav ranger. Talioni elu saab ebameeldiva, kuid igati ootuspa\u0308rase po\u0308o\u0308rde ning ta ei suudaks olla rohkem geneeriline, kui ta seda u\u0308ritaks."}, {"text_idx": "#000007", "text": "Vo\u0303itlussu\u0308steem on tuttav ko\u0303igile ma\u0308nguritele, kes on Batman: Arkham seeria ma\u0308nge torkinud, ning see to\u0308o\u0308tab sama sujuvalt. Ka suurte gruppidega vo\u0303itlemine toimib probleemivabalt ning kasutades AoE combosid on vo\u0303imalik tekkinud olukord kiirelt lahendada. Kohati ku\u0308ll u\u0308letasid masslahingutes sissetulevad ru\u0308nnakud mu reaktsiooni kiirust, kuid see on su\u0308gavalt mu isiklik trago\u0308o\u0308dia. Ka ma\u0308ngu stealth element to\u0308o\u0308tab probleemivabalt ning vo\u0303imaldab vaikselt ko\u0303rvaldada mitmed orc\u2019id ja uruk\u2019haid ilma \u0301ha\u0308iret to\u0303stmata. Kuigi aegajalt po\u0303hjustas vaenlaste teadmatus pa\u0308ris humoorikaid momente."}, {"text_idx": "#000008", "text": "Uuenduslikuma elemendina on ma\u0308ngus Nemesis su\u0308steem, kus erinevad minibossid (kaptenid), genereeritakse ma\u0308ngu ka\u0308igus. Neil ko\u0303igil on omad tugevad ja no\u0303rgad ku\u0308ljed, hirmud ja vihad ning kindlast valimist vo\u0303etud nimi ja va\u0308limus. Iga orc kes peaks suutma tappa Talioni saab automaatse ametiko\u0303rgenduse, so\u0303durist kapteniks ning sealt saab alguse tema lugu. Ta kannab endaga kaasas ko\u0303iki arme, mis sa talle ja\u0308tsid ning vastavalt sellele tulevad ka tema muud omadused. Kui tal peaks o\u0303nnestuma u\u0308le elada rohkem kui u\u0308ks kokkupuude sinuga, siis lisanduvad uued omadused. See va\u0308gagi huvitav su\u0308steem tekitab muidugi kummalise olukorra, kus vaenlased keda sa aktiivselt tappa u\u0308ritad, on vahel huvitavamad kui peategelane. Lisaks sellele on kaptenitel omad pa\u0308evakavad, tegevused ja liikumised. Misto\u0303ttu vo\u0303ivad nad juhuslikult va\u0308lja ilmuda keset teisi u\u0308lesandeid, kus u\u0308ritad vaikselt mo\u0303nda stealth challenget teha. See lisab sinu u\u0308lesandesse vu\u0308rtsi ja muudab selle veidi raskemaks."}, {"text_idx": "#000009", "text": "Vaenlased keda sa aktiivselt tappa u\u0308ritad, on vahel huvitavamad kui peategelane."}, {"text_idx": "#000010", "text": "Tahtmata liigselt spoilerdada mainin siinkohal ehk ainult paari so\u0303naga, et ma\u0308ngu hilisemas faasis lisandub ka vo\u0303ime allutada orce oma kontrolli alla. Ning seela\u0308bi saad koostada Mordoris oma armee. Minu sisemine diktaator nautis seda natuke liiga palju."}, {"text_idx": "#000011", "text": "Multiplatvorm ma\u0308ngude PC pordid on olnud u\u0308ks pikk ning konarlik teekond. Mo\u0303ned pordid on va\u0308ga asjalikud, kuid mo\u0303ned ei kannata mitte mingit kriitikat. Shadow of Mordor langeb u\u0308ldiselt sinna paremate porditud ma\u0308ngude kategooriasse. Stabiilsuse koha pealt ei ole mul ma\u0308ngule mitte u\u0308htegi etteheidet. Ko\u0303ik need 35 tundi mis olen Shadow of Mordor\u2019i seltsis veetnud on mo\u0308o\u0308dunud ilma crashideta. Tegelaskuju juhtimine to\u0308o\u0308tab pea vo\u0303rdselt ha\u0308sti nii hiire ja klaveri kui ka ma\u0308ngupuldiga. Misto\u0303ttu ka seal vingumist minu poolt ei kuule. Ma\u0308ngu visuaalne pool on samuti kena, kuid ei midagi erilist aastal 2014. Siiski omad mured ja probleemid on ka sellel ma\u0308ngul. Laisa pordi ma\u0308rgina paistab silma tohutu vajadus graafikama\u0308lu ja\u0308rgi. Ultra texture packiga soovitatakse 6GB videoma\u0308luga kaarti, mis tekstuuride kvaliteeti arvestades on absurdne. Siiski u\u0308le kaardi videoma\u0308lu vo\u0303imete tekstuuri kvaliteedi valik po\u0303hjustab microstutterit."}, {"text_idx": "#000012", "text": "Shadow of Mordori na\u0308ol on tegemist igati nauditava action ma\u0308nguga."}, {"text_idx": "#000013", "text": "Kokkuvo\u0303ttes vo\u0303ib o\u0303elda, et Shadow of Mordori na\u0308ol on tegemist igati nauditava action ma\u0308nguga. Kus ko\u0303ige ta\u0308htsam osa \u2013 gameplay, on sujuv ning nauditav. Helitaust sobib suurepa\u0308raselt olustiku ning tegevusega. Ja stabiilsusega probleeme ei ole. Ku\u0308ll aga on ma\u0308ng oodatust lu\u0308hem. Endal kulus ma\u0308ngu 100%\u2019seks lo\u0303petamiseks ja ko\u0303igi achievementide kogumiseks kuni 33 tundi. Ja stoori lo\u0303pp oli taaskord igati ootuspa\u0308rane. Siiski on Shadow of Mordor, minu silmis oma raha va\u0308a\u0308rt."}, {"text_idx": "#000016", "text": "Jagged Alliance 3 ei ole lumehelbekeste ma\u0308ng"}, {"text_idx": "#000023", "text": "Saime teada \u201cu\u0308llatava\u201d uudise selle kohta, millal ilmub Microsofti uhiuus konsool"}, {"text_idx": "#000024", "text": "\u201cGhostwire: Tokyo\u201d saab omale ja\u0308rje"}, {"text_idx": "#000025", "text": "Pakume videoma\u0308ngude uudiseid, arvustusi, podcasti, videoid ja pilte alates 2014. aastast."}]